LE HADA E LO OÈR

 Un còp, un oèr se n'anèva cúlher los buus au prat, hòrt de bon matin. En travessants uu' crasta, que va véder uu' hemna que metè escuts a secar au só. Qu'èra uu' hada que vinè de se'us lavar hens l'aiga clara. Quòn avisèt l'òmi, le hada que Ii dishot :

 — Hètz-ves en avant, e prénetz-ve'n un punh, çò que púsquitz ves portar.

 — Oh ! Atínetz-me un chic, ce l'arresponot lo oèr.

 E au lòc de se servir, se va cúlher los buus, se'us mia a soa casi, los junh e que torna a le crasta dab lo bròs per se cúlher uu' carca d'escuts.

 Mès, quòn arribèt aquí, lo oèr trobèt pas mèi ni lavadora ni escuts.

 En volent tròp ganhar, lo praube pèc que s'avè tot perdut.